# Arnaud Denjoy

Arnaud Denjoy (Auch, 5 de gener de 1884 - 11è districte de París i París, 21 de gener de 1974) va ser un matemàtic francès.

## Vida i Obra

Denjoy, que era fill d'un marxant de vins català i una dona espanyola, va passar la seva infància a Auch (un centenar de quilòmetres a l'oest de Tolosa). Va fer els estudis secundaris a la seva vila natal i a Montpeller. El 1902 va ingressar a l'École Normale Supérieure en la qual es va graduar el 1905 i doctorar el 1909.
Des de 1909 fins a 1917 va ser docent de matemàtiques a la universitat de Montpeller i des de 1917 fins a 1922 va ser professor d'àlgebra i càlcul a la universitat d'Utrecht. A partir de 1922 i fins a la seva jubilació el 1955 va ser professor de la universitat de París.
Va ser president de la Société Mathématique de France (1931) i vicepresident de la Unió Matemàtica Internacional (1954).
La obra de Denjoy està, sobre tot, en el camp de l'anàlisi matemàtica. Va ser l'introductor del conceptes de derivada preponderant i aproximada. També va ser l'introductor de la totalització d'una funció, A ell se li deuen la integral de Denjoy i diversos teoremes sobre integració de funcions.

## Referències

* ↑ Springer, 1974, p. 179.
* ↑ Charle i Telkès, 1989, p. 107.
* ↑ van Dalen i Monna, 1972, p. 126.
* ↑ Charle i Telkès, 1989, p. 107-108.
* ↑ Charle i Telkès, 1989, p. 108.
* ↑ Bruckner, 1977, p. 3-10.
* ↑ Springer, 1974, p. 180.
* ↑ Matsuzaki, 2012, p. 303.
* ↑ van Dalen i Monna, 1972, p. 124-125.

## Bibliografia

* Arnaud, Marie-Claude; Le Calvez, Patrice «Une notion de sous-système de Denjoy» (en francès). Comptes Rendus Mathematique, Vol. 355, Num. 8, 2017, pàg. 914-919. DOI: 10.1016/j.crma.2017.07.010. ISSN: 1631-073X.
* Bruckner, A.M. «Some Observations about Denjoy's Preponderant Derivative» (en anglès). Bulletin mathématique de la Société des Sciences Mathématiques de la République Socialiste de Roumanie, Vol. 21 (69), Num. 1-2, 1977, pàg. 3-10. ISSN: 0373-2908.
* Charle, Christophe; Telkès, Eva. «36. Denjoy (Arnaud) (note biographique)». A: Les Professeurs de la faculté des sciences de Paris, 1901-1939 (en francès). Institut national de recherche pédagogique, 1989, p. 107-109. ISBN 2-7342-0230-1.
* Matsuzaki, Katsuhiko. «The Denjoy-Wolff theorem». A: Daniel S. Alexander, Felice Iavernaro, Alessandro Rosa (eds.). Early Days in Complex Dynamics (en anglès). American Mathematical Society, 2012, p. 303-306. ISBN 978-0-8218-4464-9.
* Springer, T.S. «Levensbericht van A. Denjoy» (en neerlandès). Jaarboek der Koninklijke Nederlandse Akademie van Wetenschappen, 1974, pàg. 179-182. OCLC: 45834456.
* Sworowski, Piotr «On Riemann-Type definition for the wide Denjoi Integral» (en anglès). Rendiconti del Seminario Matematico della Università di Padova, Vol. 126, 2011, pàg. 175-200. ISSN: 2240-2926.
* van Dalen, D.; Monna, A.F.. Sets and integration. An outline of the development (en anglès). Wolters-Noordhoff, 1972. ISBN 978-94-010-2720-5.

## Enllaços externs

* O'Connor, John J.; Robertson, Edmund F. «Arnaud Denjoy» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Choquet, Gustave. «Denjoy, Arnaud». Complete Dictionary of Scientific Biography, 2008. [Consulta: 17 maig 2020]. (anglès)
* «DENJOY, Arnaud». Éditions Jacques Gabay. [Consulta: 17 maig 2020]. (francès)
* «ARNAUD DENJOY EST MORT IL Y A CINQUANTE ANS». Images des Mathématiques CNRS, 2014. Arxivat de l'original el 16 de juny 2023. [Consulta: 17 maig 2020]. (francès)